SCC แนวโน้มระยะยาวยังไปได้ดีแนะนำซื้อราคาเป้าหมาย 580 บ.
SCC Valuation หุ้นน่าสนใจ โดยที่ราคาปัจจุบันซื้อขายบน P/E ปี 59 ที่ 11.5 เท่า (Mean-1.9SD) และ P/BV 2.4 เท่า (Mean-2.4SD) สำหรับผลประกอบการปี 59 หนุนโดยธุรกิจปิโตรเคมี และในระยะยาวมีปัจจัยกระตุ้นการเติบโตจากการขยายกำลังการผลิตธุรกิจซีเมนต์ในอาเซียนแนะนำซื้อราคาเป้าหมาย 580 บ.
30 พ.ย. 2558

บล.ดีบีเอสฯ ระบุในบทวิเคราะห์ (30 พ.ย.) ว่า บริษัท ปูนซิเมนต์ไทย จำกัด(มหาชน) หรือ SCC Valuation หุ้นน่าสนใจ โดยที่ราคาปัจจุบันซื้อขายบน P/E ปี 59 ที่ 11.5 เท่า (Mean-1.9SD) และ P/BV 2.4 เท่า (Mean-2.4SD) สำหรับผลประกอบการปี 59 หนุนโดยธุรกิจปิโตรเคมี และในระยะยาวมีปัจจัยกระตุ้นการเติบโตจากการขยายกำลังการผลิตธุรกิจซีเมนต์ในอาเซียน
ทั้งนี้ Spread ของโพลีเอทธีลีนในปี 59 ยังอยู่ในเกณฑ์ดี และเป็น Key Growth ของบริษัทในช่วง 2 ปีข้างหน้า เราคาดว่าธุรกิจนี้จะมี EBITDA Margin ราว 15% ความเสี่ยงขาลงค่อนข้างจำกัด เมื่อพิจารณาจากราคาน้ำมันดิบที่ระดับ 40-45 ดอลลาร์/บาร์เรลในปัจจุบัน บริษัทขยายกำลังการผลิตธุรกิจซีเมนต์ในภูมิภาค
โดยคาดว่ากำลังการผลิตจะเพิ่มเป็น 30 ล้านตันในปี 60 (+25% จากปี 2014) โดยมาจากโรงงานในลาว ซึ่งจะรองรับความต้องการใช้ซีเมนต์ที่เพิ่มขึ้นในลาว, เมียนมาร์ และกัมพูชา แนะนำซื้อ ให้ราคาพื้นฐาน 580 บาท (วิธี DCF) ความเสี่ยงทางลบต่อผลประกอบการ โดยหลักจะมาจากการฟื้นตัวของเศรษฐกิจล่าช้า อุปสงค์ปิโตรเคมีในจีนอ่อนแอกว่าคาด และความผันผวนของราคาน้ำมัน